கேள்வி: ந. வித்தியாதரன் பற்றி நீங்கள் என்ன அறிந்துள்ளீர்கள்?
பதில்: நடேசபிள்ளை வித்தியாதரன் (''Nadesapillai Vithyatharan'') இலங்கையைச் சேர்ந்த ஒரு பத்திரிகையாளர் ஆவார். உதயன் (யாழ்ப்பாணம்) மற்றும் சுடர் ஒளி ஆகிய பத்திரிகைகளின் ஆசிரியராக இருந்தார். வித்தியாதரன் இலங்கை அரசாங்கத்தால் கைது செய்யப்பட்டு, அச்சுறுத்தப்பட்டு கடத்தப்பட்டார். இவரது செய்தித்தாள்கள் துணை இராணுவத்தால் மேற்பார்வையிடப்பட்டன கடுமையான சிரமங்களையும் மீறி உதயன் (யாழ்ப்பாணம்) நடத்தப்பட்டு வந்தது.
கேள்வி: ந. வித்தியாதரன் - வாழ்க்கைக் குறிப்பு என்பது என்ன?
பதில்: யாழ்ப்பாணம் பிறந்த வித்தியாதரன் யாழ்ப்பாணம் இந்துக் கல்லூரியின் மாணவராக இருந்தார். கொழும்பில் சட்டம் பயின்றார். ஆனால் 1983ஆம் ஆண்டு கறுப்பு யூலை கலவரத்திற்குப் பிறகு அதை நிறுத்திவிட்டு யாழ்ப்பாணம் திரும்பினார். பத்திரிகை துறையைத் தேர்ந்தெடுத்து உதயன் (யாழ்ப்பாணம்) பத்திரிகையில் 1985ஆம் ஆண்டு முதல் பணியாற்றினார். உதயன் அலுவலகம் பல முறை தாக்கப்பட்டு அதன் ஊழியர்கள் கொல்லப்பட்டனர். உதயன் செய்தித்தாளில் இருந்து வெளியேறிய பிறகு வித்யாதரன் 2016 ஆம் ஆண்டு கலைக்கதிர் என்ற சொந்த செய்தித்தாளைத் தொடங்கினார்.